Ramón Piñeiro López

Ramón Piñeiro López (31 de mai de 1915, Láncara - 27 d'aost de 1990, Sant Jaume de Compostèla) foguèt un òme politic e un intellectuau galèc.

Militant dau Partido Galeguista en 1932, foguèt obligat de participar a la Guèrra d'Espanha dins lo camp nacionalista e estudièt la filosofia en Compostèla. Après la guèrra, contunièt de participar au movement nacionalista galèc e foguèt empresonat en causa de seis activitats de 1946 a 1949. Pasmens, tre 1950, participèt a la fondacion deis edicions Editorial Galaxia destinadas a la promoccion de la literatura galèga. En 1967, foguèt acceptat au sen de l'Academia Reiala Galèga. 

La fin dau franquisme li permetèt de desvolopar l'idèa d'una defensa difüsa de la causa galèga. Fondèt ansin en 1980 lo movement Realidade Galega que son objectiu èra de difusar lei revendicacions galègas dins totei lei partits politics, nacionalistas ò non. Puei, en 1981, foguèt elegit deputat au Parlament de Galícia gràcias a una aliança entre lo Partit dei Socialistas de Galícia e lo Partit Socialista Obrier Espanhòu. En 1983, foguèt nomat president dau Conseu de la Cultura Galèga e i demorèt fins a sa mòrt en 1990.

En 1984, recebèt l'Òrdre de Sant Jòrdi de part de la Generalitat de Catalhona.

 Òbras 

 Siñificado metafísico da saudade (Colección Grial, 1951).
 A saudade en Rosalía (Galaxia, 1952).
 A lingua, sangue do espíritu (Galicia, Bos Aires, 1952).
 Pra unha filosofía da saudade (Galaxia, 1953).
 A filosofía i o home (Grial, 1963).
 A lingoaxe i as língoas (Galaxia, 1967; reed. facs. Consello da Cultura Galega, 1994).
 Olladas no futuro (Galaxia, 1974).
 Lembrando a Castelao (SEPT, 1975).
 Vicisitudes históricas da cultura galega (Ediciós do Castro, 1975).
 Saudade e sociedade, dimensións do home (1975).
 Filosofía da saudade (Galaxia, 1984).
 Castelao político (Anthropos, Barcelona, 1986).
 Cartas para os amigos (El Correo Gallego, 1992).
 Galicia (Galaxia, 1999).

 Liames intèrnes 

 Galícia.

 Bibliografia 

 (gl) Carlos L. Bernárdez et al., Literatura gallega. Século XX, Edición A Nosa Terra, 2001, pp. 210-211.
 (gl) Carlos Cesares, Ramón Piñeiro. Da miña acordanza. Memorias., Galaxia, 2002.
 (gl) Xesús Alonso Montero, Ramón Piñeiro ou a reinvención da cultura galega, Galaxia, 2009.
 (gl) Xosé Ramón Rodríguez-Polo, Ramón Piñeiro e a estratexia do galeguismo, Xerais, 2009.
 (gl) Xosé Ramón Rodríguez-Polo, O triunfo do galeguismo. Opinión pública, partidos políticos e comportamento electoral na transición autonómica, Dykinson, 2009.

 Nòtas e referéncias 

Categoria:Escrivan galèc
Categoria:Òme politic galèc